बॉलीवुड अभिनेता ईशान खट्टर ने अपने फिल्मी कॅरियर की शुरुआत बतौर चाइल्ड आर्टिस्ट फिल्म 'वाह लाइफ हो तो ऐसी'से की थी। बतौर युवा उनकी पहली फिल्म माजिद मजीदी की 'बियॉन्ड द क्लाउड्स' रही लेकिन उन्हें पहचान फिल्म 'धड़क' से मिली। 'धड़क' मराठी फिल्म 'सैराट' का रीमेक है। इस फिल्म में ईशान के साथ जाह्नवी कपूर लीड रोल में नजर आईं। फिल्म ने बॉक्स आॅफिस पर अच्छी सफलता हासिल की। साथ ही ईशान की एक्टिंग की भी काफी तारीफ की गई। फिल्म 'धड़क' 30 सितम्बर को जी सिनेमा पर प्रसारित होगी। ईशान ने पत्रिका एंटरटेनमेंट से खास बातचीत में फिल्म से जुड़े उनके अनुभवों के बारे में बात की।